Taifunul Haishen lovește Japonia și peninsula Coreeană. Sute de mii de japonezi au fost evacuați.
Un taifun violent se îndreaptă spre sud-vestul Japoniei. Haishen va aduce rafale de vânt de peste 200 km/h. Taifunul a obligat autorităţile japoneze să suspende căutarea a zeci de marinari dispăruţi după răstunarea unui vas cu mii de vaci.
Aproape 300.000 de japonezi au fost evacuați, ca să fie feriți de taifunul Haishen. Sute de mii de case au rămas deja fără curent electric, nu se mai circulă pe străzi și peste 500 de zboruri au fost anulate. Taifunul va ateriza azi pe coasta de sud a arhipelagului, unde vântul va sufla cu aproape 200 de kilometri pe oră. Din Japonia, taifunul se va îndrepta către peninsula Coreeană.